Diari Oficial de la Generalitat Valenciana


Sumari del DOGV 8744, del 20-02-2020 (2020/675)

Notificació de la sentència dictada en el procediment de divorci contenciós número 1526/2017.
---------------------------------------------------------------------------------------------

### Dades del document

Número de DOGV
:   8744

Data del DOGV
:   20-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/675


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1526/2017. [2020/675]  
Procediment: família. Divorci contenciós [DIC] - 001526/2017 M  
Lletrat de l'Administració de justícia: Jesús Larrosa Abellán.  
Jutjat de Primera Instància núm. 6 d'Elx (Alacant).  
Judici família. Divorci contenciós [DIC] - 001526/2017.   
Part demandant: Zohra Derraoui Labani.   
Part demandada: Mohammed Benkouider.   
Sobre divorcis no consensuats   
 En el judici a què es fa referència, s'ha dictat la resolució que té el text que, literalment, és com segueix:   
 Dispositiva  
Estime la demanda interposada i declare dissolt per divorci el matrimoni constituït per Zohra Derraoui Labani i Mohammed Benkouider; amb els efectes legals inherents a aquesta declaració, queda dissolt el règim econòmic matrimonial i revocats els consentiments i poders que els cònjuges s'hagen atorgat entre ells i cessa, excepte que es pacte el contrari, la possibilitat de vincular béns privatius de l'altre cònjuge en l'exercici de la potestat domèstica. Establisc les mesures següents:  
  
1r. S'atribueix a la mare l'exercici exclusiu de la pàtria potestat sobre el seu fill menor, M. B. K..  
La mare podrà, per tant, sense necessitat de l'autorització paterna, realitzar tots els actes inherents a la pàtria potestat, com el canvi de centre escolar o de domicili, l'autorització de tractaments mèdics per al menor, l'obtenció del DNI o passaport o qualsevol altre tràmit burocràtic.  
2n. S'atribueix a la mare la guarda i custòdia del fill menor.  
3r. S'estableix un règim obert entre el menor i el seu pare, els quals podran relacionar-se de la manera que lliurement acorden.  
4t. S'assenyala la quantitat de cent cinquanta euros (150 euros) mensuals en concepte d'aliments en favor de cada un dels fills (450 euros en total), quantitat que el pare haurà d'ingressar els cinc primers dies de cada mes en el compte que designe la mare i que s'actualitzarà anualment conforme a les variacions de l'IPC. Cada progenitor haurà d'abonar el 50 % de les despeses extraordinàries que puguen ocasionar els fills. La primera pensió que s'abonarà serà la corresponent a setembre de 2017, data d'interposició de la demanda.  
A l'efecte d'evitar futures discrepàncies entre els progenitors, ha d'indicar-se que la pensió alimentària cobreix exclusivament les necessitats bàsiques ordinàries i normals dels fills assenyalades en l'art. 142 del CC, en relació amb l'art. 154 del CC, és a dir, tot allò que cal per al manteniment, l'habitació, el vestit, l'assistència mèdica, l'educació i la instrucció i, en definitiva, la formació integral, tot això entés conforme a l'estatus familiar.  
Les despeses extraordinàries integren també l'obligació de l'alimentació, però naixen de necessitats dels fills de naturalesa excepcional, són eventuals i difícilment previsibles, raó per la qual no poden incloure's en la pensió ordinària, alhora que no poden ser costejades per només un dels progenitors sense que es desequilibre, en el seu perjudici, l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), poden també ser accessòries (operacions quirúrgiques en centres privats encara que estiguen cobertes per la Seguretat Social, etc.), o simplement complementàries (viatges d'estudis, classes particulars, etc.).  
Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, els cursos a l'estranger o en una altra localitat diferent de la del domicili del fill o el cost d'universitats privades, només s'haurà d'assumir el 50 % de les que es duguen a terme per comú acord entre els progenitors. En cas contrari, el pagament l'assumirà aquell progenitor que haja decidit la realització d'aquesta activitat.  
  
 En tot cas, les despeses extraordinàries que no tinguen caràcter urgent hauran de ser consentides pels dos progenitors. S'entén que el contrari consent una despesa quan, una vegada notificada la intenció de realitzar-la i l'import d'aquesta, amb els documents corresponents, per qualsevol mitjà fefaent, deixe transcórrer el termini de 10 dies sense mostrar oposició a aquesta.  
En cas d'oposició expressa del progenitor consultat a la realització de l'activitat/acte, la realització d'aquesta requerirà autorització judicial, la qual podrà obtindre's, si pertoca, per mitjà del corresponent expedient de jurisdicció voluntària, per desacord en l'exercici conjunt de la pàtria potestat, en el qual s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa com a extraordinària, el qual podrà obtindre's, si pertoca, per mitjà del corresponent procediment de reconeixement de l'art. 776.4 LEC.  
5é. No s'hi aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit dins del termini de 20 dies hàbils, comptador a partir de l'endemà de la notificació. Cal realitzar una consignació prèvia de 50 euros en el compte de consignacions i depòsits d'aquest jutjat, sense el requisit del qual no s'admetrà a tràmit el recurs (disposició addicional 15a de l'LOPJ modificada per la Llei orgànica 1/2009, de 3 de novembre de 2009).  
Una vegada siga ferma aquesta sentència, expediu una testimoniança de la sentència al Registre Civil central, perquè s'anote el divorci de les parts i l'exercici exclusiu de la pàtria potestat respecte del fill menor. Adjunteu a la testimoniança de la sentència, la testimoniança dels documents 2 i 3, 8 i 9.  
Aquesta és la meua sentència, que pronuncie, mane i signe.  
Publicació: la sentència anterior va ser donada i publicada, d'acord amb el que preveu l'art. 212 de la Llei d'enjudiciament civil. En done fe.   
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el DOGV per a portar a efecte la diligència de notificació.  
  
Elx, 24 de gener de 2020.- El lletrat de l'Administració de justícia: Jesús Larrosa Abellán.